stališčem Sveta o sprejetju uredbe Evropskega parlamenta in Sveta o vzpostavitvi programa „Erasmus+“, programa Unije za izobraževanje, usposabljanje, mladino in šport, ter o razveljavitvi Uredbe (EU) št. 1288/2013

2018/0191 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta o sprejetju uredbe Evropskega parlamenta in Sveta o vzpostavitvi programa „Erasmus+“, programa Unije za izobraževanje, usposabljanje, mladino in šport, ter o razveljavitvi Uredbe (EU) št. 1288/2013

(Besedilo velja za EGP)

1.Ozadje

Datum predložitve predloga Evropskemu parlamentu in Svetu (dokument COM(2018) 367 final – 2018/0191 COD): 30. maj 2018 Datum sprejetja mnenja Odbora regij o predlogu: 6. februar 2019 Datum sprejetja mnenja Evropskega ekonomsko-socialnega odbora o predlogu: 19. oktober 2018 Datum stališča Evropskega parlamenta v prvi obravnavi: 28. marec 2019 Datum dogovora Sveta o splošnem pristopu: 26. november 2018 Datumi trialogov: 7. oktober 2019 19. november 2019 9. december 2019 7. december 2020 11. december 2020 Datum potrditve kompromisnega dogovora v Odboru stalnih predstavnikov: 18. december 2020 Datum, ko je Odbor Evropskega parlamenta za kulturo in izobraževanje (CULT) izglasoval potrditev kompromisnega dogovora: 11. januar 2021 Datum sprejetja stališča Sveta v Odboru stalnih predstavnikov (točka pod „I/A“): 31. marec 2021 Datum sprejetja stališča Sveta v prvi obravnavi: 13. april 2021

2.Cilj predloga Komisije

Program Erasmus+ je eden od instrumentov financiranja v okviru večletnega finančnega okvira za obdobje 2021–2027, katerega namen je vlaganje v ljudi, socialno kohezijo in vrednote. Komisija je predlagala skupni proračun v višini 30 milijard EUR.

Splošni cilj programa Erasmus+ je z vseživljenjskim učenjem podpirati izobraževalni, poklicni in osebni razvoj ljudi na področju izobraževanja, usposabljanja, mladine in športa v Evropi in po svetu ter s tem prispevati k trajnostni rasti, kakovostnim delovnim mestom in socialni koheziji, spodbujati inovacije ter krepiti evropsko identiteto in aktivno državljanstvo. Program temelji na treh ključnih ukrepih: (1) učna mobilnost, (2) sodelovanje med organizacijami in institucijami ter (3) podpora razvoju politik in sodelovanju. Celovita narava programa, ki zajema formalno, neformalno in priložnostno učenje, zagotavlja možnosti za učenje v vseh življenjskih obdobjih.

V skladu z ugotovitvami vmesne ocene predhodnega programa in mnenji deležnikov novi program Erasmus+ ohranja stabilnost ter hkrati ponuja izboljšave in nove ukrepe, s čimer odraža širše ambicije nove agende politik EU. Znatno okrepljen, vključujoč in razširjen program krepi mobilnost in izmenjave.

3.Pripombe k stališču Evropskega parlamenta

Evropski parlament je v svojem stališču v prvi obravnavi, sprejetem 28. marca 2019, predlagal spremembe predloga Komisije, med katerimi so zlasti:

–ime: ohranitev imena Erasmus+ (namesto Erasmus, kot je predlagala Komisija);

–proračun: potrojitev proračuna; revizija razčlenitve po področjih (za poklicno izobraževanje in usposabljanje povečanje z 21 % na 23 %, za šolsko izobraževanje s 15,2 % na 15,6 %, za izobraževanje odraslih s 4,8 % na 6 % in za šport z 1,8 % na 2 %); letna proračunska sredstva odobri Evropski parlament; linearni profil porabe v sedemletnem trajanju programa;

–cilji: novi specifični cilji glede mednarodnega sodelovanja, vseživljenjskega učenja in evropske dodane vrednosti;

–upravljanje: delegirani akti za sprejetje letnih programov dela; med pogajanji je Evropski parlament izrazil zahtevo po rešitvi glede upravljanja, ki bi zagotovila njegovo vključenost v politične odločitve v zvezi z izvajanjem programa;

–okrepljena razsežnost vključevanja programa: samostojno poglavje o vključevanju in členi, ki od Komisije zahtevajo vzpostavitev okvira ukrepov za vključevanje, od nacionalnih agencij pa vzpostavitev nacionalnih strategij vključevanja; specifični cilj in kazalniki;

–evropska dodana vrednost: neizčrpen seznam meril za izkazovanje dodane vrednosti EU pri ukrepih programa;